*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Būvdarbu veikšana objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā.” DARBA UZDEVUMS 3.6. Būvuzņēmējam jāņem vērā, ka būvniecības ieceres īstenošanu (būvdarbus) tramvaja un trolejbusa kontakttīkla būvniecībai veiks divi būvdarbu veicēji – Būvuzņēmējs un Pasūtītājs, līdz ar to tiks reģistrēti divi būvdarbu veicēji. Pasūtītāja veicamo darbu apraksts: 3.6.1. pēc Būvuzņēmēja veiktiem kontakttīkla balstu izbūves darbiem Pasūtītājs ar savu personālu un mehānismiem nodrošina kontakttīkla uzkarsistēmas būvniecību (saskaņā ar 4.punktu “Kontakttīkla uzkarsistēmas būvniecība”); 4. Kontakttīkla uzkarsistēmas būvniecība 4.1. Tramvaja un trolejbusa kontakttīkla uzkarsistēmas būvniecības darbus veiks Pasūtītājs saskaņā ar BID ietvaros izstrādātajiem risinājumiem. Pasūtītājs darbus veiks atbilstoši zemāk esošajam darbu veikšanas aprakstam un tehnoloģijai. Ņemt vērā, ka Pasūtītāja veicamo darbu izpildes laiku ietekmē Būvuzņēmēja izvēlētie darbu veikšanas etapi un darbu organizācija,.

Būvuzņēmēja veicamo darbu ietvaros izbūvē un nolīmeņo jaunos balstus. Pasūtītājs veic kontaktvada montāžu un uzkarsistēmu.

Būvuzņēmējam savā piedāvājumā jāsagatavo cenu piedāvājums par visiem materiāliem, darbu, mehānismiem, izņemot darbu, mehānismus par kontaktvada montāžu un uzkarsistēmu?

**Atbilde:**

Skaidrojam, ka kontakttīkla uzkarsistēmas un kontaktvada montāžu Pasūtītājs veiks ar savu personālu, mehānismiem, materiāliem. Būvuzņēmējam savā cenu piedāvājumā šīs izmaksas nav jāiekļauj.

Iepirkumu komisijas priekšsēdētājas vietnieks I.Zīverts